CELEX: 62020CN0321
Language: el
Date: 2020-07-20 00:00:00
Title: Υπόθεση C-321/20: Αίτηση προδικαστικής αποφάσεως την οποία υπέβαλε το Audiencia Provincial de Barcelona (Ισπανία) στις 20 Ιουλίου 2020 — CDT, SA κατά MIMR, HRMM

26.10.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 359/3
            
         
      Αίτηση προδικαστικής αποφάσεως την οποία υπέβαλε το Audiencia Provincial de Barcelona (Ισπανία) στις 20 Ιουλίου 2020 — CDT, SA κατά MIMR, HRMM
      (Υπόθεση C-321/20)
      (2020/C 359/05)
      Γλώσσα διαδικασίας: η ισπανική
      
         Αιτούν δικαστήριο
      
      Audiencia Provincial de Barcelona
      
         Διάδικοι στην υπόθεση της κύριας δίκης
      
      
         Εκκαλούσα: CDT, SA
      
         Εφεσίβλητοι: MIMR, HRMM
      
         Προδικαστικά ερωτήματα
      
      
                  1)
               
               
                  Πρέπει να θεωρηθεί ότι απόφαση [του Δικαστηρίου] που ερμηνεύει και εφαρμόζει οδηγία της Ένωσης και κάνει δεκτό ότι εθνικός νόμος προσκρούει στην οδηγία καθιστά αμέσως ανίσχυρο τον εθνικό νόμο ή αυτός εξακολουθεί να εφαρμόζεται στις σχέσεις μεταξύ ιδιωτών, έως ότου τροποποιηθεί από τον εθνικό νομοθέτη; Το ερώτημα υποβάλλεται εν γένει ή όσον αφορά την απόφαση του Δικαστηρίου της 14ης Ιουνίου 2012 (1), και τα αποτελέσματα αυτής επί [της αρχικής διατύπωσης του άρθρου 83 του Texto Refundido de la Ley General para la Defensa de los Consumidores y Usuarios (ενοποιημένου κειμένου του γενικού νόμου για την προστασία των καταναλωτών και των χρηστών)].
               
            
                  2)
               
               
                  Είναι αντίθετη προς την αρχή της ασφάλειας δικαίου, η οποία είναι σύμφυτη με την έννομη τάξη της Ευρωπαϊκής Ένωσης, η πλήρης κατάργηση του περιεχομένου συμβατικής ρήτρας λόγω του καταχρηστικού της χαρακτήρα, στις περιπτώσεις στις οποίες, κατά τον χρόνο σύναψης της σύμβασης και διατύπωσης της ρήτρας, δεν υπήρχε κριτήριο που να καθορίζει τι είναι καταχρηστικό σε σχέση με το ζήτημα το οποίο αφορά η ρήτρα, διότι δεν υπήρχε κανόνας δικαίου ούτε νομολογία των δικαστηρίων σχετική με το ζήτημα αυτό; Σε περίπτωση καταφατικής απάντησης, πρέπει η συνέπεια να είναι η κατάργηση μόνον του τμήματος της επίμαχης ρήτρας που κρίνεται καταχρηστικό;
               
            
                  3)
               
               
                  Είναι αντίθετη προς την ίδια αρχή η εφαρμογή νομολογιακού κριτηρίου, το οποίο ερμηνεύει κανόνα του εθνικού δικαίου, σε συμβάσεις προγενέστερες της διατύπωσης αυτού του κριτηρίου, οι οποίες είχαν συναφθεί ενόσω το κριτήριο που ακολουθούσαν κατά κανόνα τα δικαστήρια ήταν αντίθετο προς το νέο νομολογιακό κριτήριο;
               
            
         (1)  Απόφαση της 14ης Ιουνίου 2012, Banco Español de Crédito (C-618/10, EU:C:2012:349).